**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.03.2025, ora 08:00 – 14.03.2025, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.03.2025, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 13.03.2025, la ora 11:45, **Atenţionarea Hidrologică nr. 4 – COD GALBEN**, valabilă în intervalul *13.03.2025 ora 11:00 – 14.03.2025 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tisa – intrarea în ţară, Vişeu, Iza, Lăpuş, Someşul Mare și Bistriţa (afluent al râului Siret)*, cu posibile depăşiri ale **COTELOR DE ATENŢIE.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- BISTRIȚA-NĂSĂUD, HARGHITA, MARAMUREȘ, NEAMȚ și SUCEAVA (5 prefecturi) – COD GALBEN.*

**RÂURI**

**Debitele au fost în creștere** ca urmare a efectului combinat al precipitațiilor căzute în interval, cedării apei din stratul de zăpadă și propagării, exceptând râurile din bazinele hidrografice: Vedea, Bârlad, Prut, bazinele mijlocii și inferioare ale Argeșului, Ialomiței, cursul Siretului și pe râurile din Dobrogea, unde au fost relativ staționare.

Pe cursurile superioare și mijlocii ale Bistriței și Moldovei, debitele au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste mediile lunare) pe râurile din bazinele: Vişeu, Iza, Someşul Mare şi mai mici (sub 30% din mediile lunare) pe râurile din bazinele hidrografice: Crasna, Barcău, Crișuri, Bega Veche, Timiș, Bârzava, Moravița, Caraș, Nera, Cerna, Vedea, Buzău, Bârlad, Suceava, Jijia, bazinul mijlociu și inferior al Mureșului, pe afluenții Trotușului, Jiului, Argeșului și pe unii afluenți ai Oltului.

În interval au fost emise două **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ Nr. 4** din 13.03.2025.

**Debitele vor fi în creștere**, pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureş, Bega, Timiş, Bârzava, Caraş, Nera, Cerna, bazinele superioare și mijlocii ale Jiului, Oltului și bazinele superioare ale Buzăului, Trotuşului, Bistriței, Moldovei și Sucevei, datorită precipitațiilor prognozate, cedării apei din stratul de zăpadă și propagării.

Pe celelalte râuri, debitele vor fi în general staționare.

Sunt posibile scurgeri pe versanți, torenți și pâraie și creșteri mai importante de niveluri și debite pe unele râuri mici din zonele de deal și munte, mai ales pe cele din nordul țării, datorită precipitațiilor mai însemnate cantitativ, cedării apei din stratul de zăpadă și propagării.

Se menține în vigoare **ATENȚIONAREA HIDROLOGICĂ Nr. 4** din 13.03.2025.

**DUNĂRE**

**Debitul la intrarea în țară (secțiunea Baziaș) în intervalul 13 – 14.03.2025 a fost staționar, având valoarea de 3000 m3/s**, sub media multianuală a lunii martie (6700 m3/s).

În aval de Porțile de Fier, debitele au fost în scădere pe sectorul Gruia – Vadu Oii și în creștere pe sectorul Brăila – Tulcea.

**Debitul la intrarea în țară (secțiunea Baziaș) va fi în creștere (3300 m3/s).**

În aval de Porţile de Fier debitele vor fi în creștere pe sectorul Gruia – Calafat și staționare pe sectorul Bechet - Tulcea.

**2.** **Situaţia meteorologică în intervalul 13.03.2025, ora 08:00 –14.03.2025, ora 06:00**

**Administraţia Naţională de Meteorologie** (A.N.M.) a emis în data de 13.03.2025, la ora 10:00, **Avertizarea Meteorologică nr. 16**, valabilă pentru intervalul 13 martie, ora 10 - 15 martie, ora 18, conform căreia:

**- MESAJ 1, INFORMARE METEOROLOGICĂ:** ,,*În intervalul 13 martie, ora 10 - 15 martie, ora 18 vor fi averse în cea mai mare parte a țării, pe alocuri însoțite de descărcări electrice, iar îndeosebi în Carpații Occidentali, nordul Carpaților Orientali, vestul Carpaților Meridionali și în nordul Olteniei, în intervale scurte de timp sau prin acumulare, vor fi cantități de apă de 15...25 l/mp și local de peste 40 l/mp. Izolat va cădea grindină. Vor fi intensificări ale vântului, joi în toate regiunile, cu viteze mai mari în vest, est și sud-est, precum și la munte, iar vineri și sâmbătă în special în zonele de munte și în vestul și centrul teritoriului.**”*

**- MESAJ 2, COD GALBEN:** ,,*Pe parcursul zilei de joi (13 martie) vântul va avea intensificări în toată țara, cu viteze de 50...60 km/h, iar local de 65...70 km/h. Pe alocuri se vor semnala vijelii. În zona montană înaltă, în general la altitudini mai mari de 1700 m, rafalele vor depăși 90...110 km/h.”*

**- MESAJ 2, COD PORTOCALIU:** ,,*În județele Constanța, Tulcea, estul județelor Călărași și Ialomița, Brăila, Galați Vaslui, Caraș-Severin, Timiș, Arad, Bihor, Hunedoara, Alba și zona montană a județului Cluj vor fi intervale cu intensificări puternice ale vântului. În general rafalele vor fi de 70...85 km/h, iar în zona montană înaltă, de peste 120 km/h.”*

**- MESAJ 3, COD GALBEN:** ,,*În noaptea de joi spre vineri în cea mai mare parte a zonei montane, vântul va continua să prezinte intensificări cu viteze de 70...80 km/h, iar la altitudini de peste 1700 m vor fi rafale în general de 90...100 km/h.”*

**- MESAJ 4, COD GALBEN:** ,,*În Banat, Crișana, cea mai mare parte a Transilvaniei, precum și în Carpații Occidentali și Meridionali, vor fi perioade în care vântul va avea intensificări cu viteze de 50...60 km/h și izolat de 70 km/h. La altitudini mari, în general de peste 1700 m, rafalele vor fi de 80...110 km/h.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – INFORMARE METEOROLOGICĂ (MESAJ 1);*

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – COD GALBEN (MESAJ 2);*

*- ALBA, ARAD, BIHOR, BRĂILA, CARAŞ-SEVERIN, CĂLARAȘI, CLUJ, CONSTANȚA, GALAȚI, HUNEDOARA, IALOMIȚA, TIMIŞ, TULCEA și VASLUI (14 prefecturi) – COD PORTOCALIU (MESAJ 2);*

*- ALBA, ARAD, BACĂU, BIHOR, BISTRIŢA-NĂSĂUD, BUZĂU, CLUJ, COVASNA, HARGHITA, HUNEDOARA, MARAMUREŞ, MUREŞ, NEAMȚ, SATU MARE, SĂLAJ, SUCEAVA și VRANCEA (17 prefecturi) – COD GALBEN (MESAJ 3);*

*- ALBA, ARAD, ARGEŞ, BIHOR, BRAŞOV, CARAŞ-SEVERIN, CLUJ, DÂMBOVIŢA, GORJ, HUNEDOARA, MEHEDINŢI, MUREŞ, PRAHOVA, SĂLAJ, SIBIU, TIMIŞ și VÂLCEA (17 prefecturi) – COD GALBEN (MESAJ 4).*

**ÎN ŢARĂ**

Vremea a fost în continuare deosebit de caldă, cu precădere în estul și sud-estul țării, unde abaterile față de mediile multianuale au fost de până la 14...17 grade. Cerul a avut temporar înnorări, accentuate după-amiaza și seara, și au fost mai ales averse însoțite de descărcări electrice. Izolat cantitățile de apă au depășit 20 l/mp în zona Carpaților Meridionali și a căzut grindină, în general de mici dimensiuni, la munte și pe raza județelor Bistrița-Năsăud, Maramureș, Teleorman și din surse externe în nordul județului Prahova și în unele cartiere din municipiul București. La altitudini de peste 2000 m au fost precipitații mixte. Vântul a avut intensificări în toate regiunile; rafalele au depășit la munte 80...100 km/h, în zonele joase au fost în general de 50...70 km/h, iar în vest și centru pe arii restrânse au fost peste 90 km/h. Au fost consemnate vijelii în județele Arad, Sălaj, Maramureș, Mureș, Botoșani, Teleorman, Călărași, Ialomița, municipiul București și în nordul Carpaților Orientali. Este strat de zăpadă în cea mai mare parte a zonei montane, iar la ora 20 măsura -în platformele stațiilor meteorologice- până la 74 cm în Munții Călimani și în Munții Bucegi. Temperaturile maxime s-au încadrat între 11 grade la Gura Portiței și 26 de grade la Turnu Măgurele, iar la ora 6 se înregistrau valori termice cuprinse între 3 grade la Curtea de Argeș și Târgu Logrești și 15 grade la Negrești.

*Observație: de ieri, de la ora 6, au fost emise 21 de mesaje pentru fenomene meteorologice periculoase imediate, dintre care 2 avertizări cod roșu (1 de către SRPV Cluj-Napoca și 1 de către SRPV Timișoara) și 6 avertizări cod portocaliu (3 de către SRPV Cluj-Napoca, 2 de către CNPM pentru Muntenia, 1 de către SRPV Timișoara) și 13 atenționări cod galben (4 de către SRPV Cluj-Napoca, 3 de către CNPM pentru Muntenia și câte 2 de către SRPV Timișoara, SRPV Sibiu și SRPV Craiova).*

**LA BUCUREŞTI**

Vremea s-a menținut mult mai caldă decât în mod obișnuit pentru această dată (abateri pozitive de 14...15 grade). Cerul a fost temporar noros, a plouat trecător la începutul zilei și noaptea, iar după-amiaza și seara au fost averse, descărcări electrice, intensificări de scurtă durată ale vântului, cu rafale de 50...60 km/h și vijelii. Din surse externe, în unele cartiere au fost consemnate și căderi de grindină de mici dimensiuni. Temperatura maximă a fost de 24 de grade, iar la ora 6 se înregistrau 11 grade la Filaret și Băneasa și 12 grade la Afumați.

**3. Prognoza meteorologică în intervalul 14.03.2025, ora 08:00 –15.03.2025, ora 08:00**

**ÎN ŢARĂ**

Vremea se va menține deosebit de caldă pentru mijlocul lunii martie. Cerul va fi variabil, cu înnorări și averse posibil însoțite de descărcări electrice în Maramureș, Crișana, Banat și pe arii mai restrânse în Oltenia, Transilvania și nordul Moldovei. Izolat, mai ales la munte, cantitățile de apă vor putea depăși 15...20 l/mp. Vântul va avea intensificări mai ales ziua în Banat, Crișana, cea mai mare parte a Transilvaniei, precum și în Carpații Occidentali și Meridionali unde vor fi viteze de 50...60 km/h și izolat de 70 km/h, iar la altitudini mari, în general de peste 1700 m, rafalele vor fi de 80...110 km/h. Temperaturile maxime se vor încadra între 16 și 24 de grade, iar cele minime vor fi cuprinse între 4 și 13 grade, cu valori mai scăzute în depresiunile Carpaților Orientali, până spre 1 grad.

**LA BUCUREŞTI**

Vremea va fi predominant frumoasă și deosebit de caldă pentru această dată. Cerul va fi variabil, iar vântul va sufla slab și moderat. Temperatura maximă va fi de 23...24 de grade, iar cea minimă de 8...11 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 12.03.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la staţiile automate de monitorizare a calităţii aerului cu următoarele indicative:** **B-5, B-6, B-13 (mun. București), B-10 (com. Chiajna), DJ-6 (mun. Calafat) și IS-1 (mun. Iași)**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Administrația Rezervației Biosferei Delta Dunării*** informează despre izbucnirea, în data de 13.03.2025, ora 08:30, unui incendiu de vegetație uscată în zona: canal Litcov, lac Puiu, lac Puiuleț, pe raza Districtului Ecologic Sulina, județul Tulcea. Se va reveni cu informații.

***Administrația Rezervației Biosferei Delta Dunării*** informează despre izbucnirea, în data de 13.03.2025, ora 12:30, unui incendiu de vegetație (stuf) în zona dintre lac Rotundu și Dunăre, pe raza Districtului Ecologic Tulcea-Chilia, județul Tulcea. Se va reveni cu informații.

***Administrația Rezervației Biosferei Delta Dunării*** informează despre izbucnirea, în data de 13.03.2025, ora 14:00, unui incendiu de vegetație (stuf, zălog) în zona: canal Dunăvăț-canal centură Razim-canal Călineț, pe raza Districtului Ecologic Murighiol-Sf. Gheorghe, județul Tulcea. Se va reveni cu informații.

***Administrația Rezervației Biosferei Delta Dunării*** informează despre izbucnirea, în data de 13.03.2025, ora 15:00, unui incendiu de vegetație (stuf) în zona: canal Dunăvăț-canal Gâscova, pe raza Districtului Ecologic Murighiol-Sf. Gheorghe, județul Tulcea. Se va reveni cu informații.

***Administrația Rezervației Biosferei Delta Dunării*** informează despre izbucnirea, în data de 13.03.2025, ora 16:15, unui incendiu de vegetație (stuf) în zona: mal lac Zmeica, pe raza Districtului Ecologic Razim-Sinoe, județul Tulcea. Se va reveni cu informații.

***Administrația Rezervației Biosferei Delta Dunării*** informează despre producerea, în data de 12.03.2025, ora 13:00, unui incendiu de vegetație (stuf, papură, rogoz) în zona: braț Sf. Gheorghe, km 46, pe raza Districtului Ecologic Sulina, județul Tulcea. Incendiul s-a stins de la sine în data de 13.03.2025, în jurul orei 09:00. A fost afectată o suprafaţă de circa 40 ha. Nu s-au observat mortalităţi la păsări sau mamifere sălbatice.

***Administrația Rezervației Biosferei Delta Dunării*** informează despre producerea, în data de 12.03.2025, ora 15:40, unui incendiu de vegetație (stuf, zălog) în zona: canal centură Razim – canal Călineț, pe raza Districtului Ecologic Murighiol – Sf. Gheorghe, județul Tulcea. Incendiul s-a stins de la sine în data de 13.03.2025, în jurul orei 08:10. A fost afectată o suprafaţă de circa 350 ha. Nu s-au observat mortalităţi la păsări sau mamifere sălbatice.

***Administrația Rezervației Biosferei Delta Dunării*** informează despre producerea, în data de 11.03.2025, ora 12:00, unui incendiu de vegetație (stuf, papură) în zona temporar inundabilă dintre canalul Dovnica și canalul Suez, pe raza Districtului Ecologic Tulcea-Chilia, județul Tulcea. Incendiul s-a stins de la sine în data de 13.03.2025, în jurul orei 12:00. A fost afectată o suprafaţă de circa 350 ha. Nu s-au observat mortalităţi la păsări sau mamifere sălbatice.

***Garda Forestieră Focșani*** informează despre producerea, în data de 12.03.2025, ora 14:34, unui incendiu de litieră pe raza Ocolului Silvic Rusca, în zona localităţii Murighiol, judeţul Tulcea. A fost afectată o suprafață de 0,8 ha în fond forestier proprietate publică a statului. Incendiul a fost stins în aceeaşi zi, la ora 18:47, de către personalul silvic și pompieri. Nu se cunoaște cauza izbucnirii incendiului.

***Garda Forestieră Focșani*** informează despre producerea, în data de 10.03.2025, ora 12:00, unui incendiu de litieră pe raza Ocolului Silvic Cislău, în zona localităţii Colți, judeţul Buzău. A fost afectată o suprafață de 5 ha de fond forestier și 7 ha de pășuni. Incendiul a fost stins în data de 11.03.2025, la ora 18:30, de către personalul silvic și pompieri. Nu se cunoaște cauza izbucnirii incendiului.

***Garda Forestieră Focșani*** informează despre producerea, în data de 11.03.2025, ora 10:00, unui incendiu de litieră pe raza Ocolului Silvic Vintilă Vodă, în zona localităţii Bisoca, judeţul Buzău. A fost afectată o suprafață de 1,0 ha în fond forestier proprietate privată. Incendiul a fost stins în data de 11.03.2025, la ora 16:00, de către personalul silvic, pompieri și cetățeni. Cauza izbucnirii incendiului: foc deschis.

***Garda Forestieră Râmnicu Vâlcea*** informează despre producerea, în data de 08.03.2025, ora 15:00, unui incendiu de litieră pe raza Ocolului Silvic Clăbuget, în zona localităţii Boișoara, judeţul Vâlcea. A fost afectată o suprafață de 63 ha de fond forestier și 38 ha de pășuni. Incendiul a fost stins în data de 11.03.2025, la ora 15:30, de către personalul silvic, pompieri și cetățeni. Nu se cunoaște cauza izbucnirii incendiului.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 12.03.2025-13.03.2025 și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

**Direcția Comunicare și Digitalizare**